ddrg/super_eurlex huggingface dataset:
Úradný vestník L 236 , 18/09/1996 S. 0035 - 0035



Smernica Európskeho Parlamentu A Rady 96/56/ES z 3. septembra 1996, ktorou sa mení a dopĺňa smernica 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok EURÓPSKY PARLAMENT A RADA EURÓPSKEJ UNIE, so zreteľom na Zmluvu o založení Európskeho spoločenstva a najmä na jej článok 100a, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], v súlade s postupom stanoveným v článku 189b zmluvy [3], keďže v určitých ustanoveniach smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [4] je uvedená skratka "EHS"; keďže článok G Zmluvy o Európskej únii nahradil výraz "Európske hospodárske spoločenstvo" výrazom "Európske spoločenstvo"; keďže skratka "EHS" by sa preto mala vo vyššie uvedených ustanoveniach nahradiť skratkou "ES"; keďže však účastníci trhu mávajú bežne veľkú zásobu štítkov; keďže určité nebezpečné látky mohli byť riadne opatrené štítkom so skratku "EHS" a mohli byť pomerne dlhý čas pred dodaním na trh skladované vo výrobných podnikoch; keďže taká zmena skratky by mohla týmto účastníkom trhu spôsobiť mimoriadne náklady; keďže by sa preto malo stanoviť rozumné obdobie, počas ktorého nebezpečné látky, ktorých štítky nesú "číslo EHS" a slová "štítok EHS", môžu ešte byť dodané na trh; keďže by sa smernica 67/548/EHS mala podľa toho zmeniť, PRIJALI TÚTO SMERNICU: Článok 1 Smernica 67/548/EHS sa mení a dopĺňa takto: a) v článku 21 ods. 2 sa výraz "číslo EHS" nahradzuje výrazom "číslo ES"; b) v článku 23 ods. 2 písm. f) sa výraz "číslo EHS" nahradzuje výrazom "číslo ES" a výraz "štítok EHS" výrazom "štítok ES". Členské štáty však povolia dodávky látok, ktorých štítky sú opatrené "číslom EHS" a výrazom "štítok EHS", na trh do 31. decembra 2000. Článok 2 Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júna 1998. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev. Článok 4 Tato smernica je adresovaná členským štátom. V Bruseli 3. septembra 1996 Za Európsky parlament predseda K.Hänsch Za Radu predseda I. Yates [1] Ú. v. ES C 73, 13.3.1996, s. 20. [2] Stanovisko poskytnuté 28. februára 1996 (Ú. v. ES C 153, 28.5.1996, s. 1). [3] Stanovisko Európskeho parlamentu z 13. februára 1996 (Ú. v. ES C 65, 4.3.1996, s. 26). Spoločná pozícia Rady zo 4. marca 1996 (Ú. v. ES C 134, 6.5.1996, s. 9) a rozhodnutie Európskeho parlamentu z 22. mája 1996 (Ú. v. ES C 166, 10.6.1996, s. 60). [4] Ú. v. ES L 196, 16.8.1967, s. 1. Smernica naposledy zmenená a doplnená smernicou 94/69/ES (Ú. v. ES L 381, 31.12.1994, s. 1) a Aktom o pristúpení z roku 1994. --------------------------------------------------
Úradný vestník L 236 , 18/09/1996 S. 0044 - 0044



Smernica 96/58/ES Európskeho Parlamentu a Rady z 3. septembra 1996 ktorou sa mení a dopĺňa smernica č. 89/686/EHS o aproximácii právnych predpisov členských štátov, týkajúcich sa osobných ochranných prostriedkov EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 100a, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], konajúc v súlade s postupom uvedeným v článku 189b zmluvy [3], keďže smernica 89/686/EHS [4] vyžaduje, aby osobné ochranné pomôcky (OOP) mali označenie "CE" a aby toto označenie bolo sprevádzané dodatočnou informáciou zodpovedajúcou roku, v ktorom bolo toto označenie pripojené; keďže tento údaj o roku nie je užitočným faktorom pre bezpečnosť užívateľa OOP; keďže tento údaj si možno pomýliť s dátumom opotrebovania, ktorý musí byť pripojený k OOP podliehajúcim starnutiu; keďže pripojenie tohto údaja o roku predstavuje povinné výdavky pre výrobcov OOP; keďže náklady spojené s týmito povinnými výdavkami nie sú zďaleka zanedbateľné; keďže, vzhľadom na princíp subsidiarity, zjednodušenie vyplývajúce pre výrobcov zo zrušenia požiadavky uvádzať rok, v ktorom bolo pripojené označenie "CE", možno dosiahnuť jedine na základe smernice, ktorou sa mení a dopĺňa smernica č. 89/686/EHS, PRIJALI TÚTO SMERNICU: Článok 1 V prílohe IV k smernici 89/686/EHS sa ruší nasledovný text: "Dodatočná informácia: - Posledné dve číslice v údaji roku, v ktorom bolo značenie CE pripojené; táto informácia sa nevyžaduje v prípade OOP uvedených v článku 8 ods. 3" Článok 2 1. Členské štáty do 1. januára 1997 prijmú a uverejnia zákony, iné právne predpisy a správne opatrenia nevyhnutné na splnenie tejto smernice. Bezodkladne o tom informujú Komisiu. Tieto opatrenia budú uplatňovať od 1. januára 1997. Po prijatí členskými štátmi majú tieto opatrenia, tieto budú obsahovať odkaz na túto smernicu alebo budú sprevádzané takýmto odkazom pri príležitosti ich úradného uverejnenia. Spôsoby vykonávania takéhoto odkazu stanovia členské štáty. 2. Členské štáty oznámia Komisii text ustanovení vnútroštátneho práva, ktoré príjmu v oblasti upravenej touto smernicou. Článok 3 Táto smernica nadobudne účinnosť v dvadsiaty deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 3. septembra 1996 Za Európsky parlament predseda K. Hänsch Za Radu predseda I. Yates [1] Ú. v. ES C 23, 27.1.1996, s. 6. [2] Ú. v. ES C 97, 1.4.1996, s. 8. [3] Stanovisko Európskeho parlamentu z 22. mája 1996 (Ú. v. ES C 166, 10.6.1996, s. 60), spoločná pozícia Rady z 10. júna 1996 (Ú. v. ES C 220, 29.7.1996, s. 11) a rozhodnutie Európskeho parlamentu zo 17. júla 1996 (Ú. v. ES C 261, 9.9.1996). [4] Ú. v. ES L 399, 30.12.1989, s. 18. Smernica naposledy zmenená a doplnená smernicou 93/68/EEC (Ú. v. ES L 220, 30.8.1993, s. 1) a smernicou 93/95/EEC (Ú. v. ES L 276, 9.11.1993, s. 11). --------------------------------------------------
Official Journal L 338 , 28/12/1996 P. 0085 - 0085



SMERNICA KOMISIE 96/89/ES zo 17. decembra 1996, ktorou sa mení a dopĺňa smernica 95/12/ES, ktorou sa vykonáva smernica rady 92/75/EHS, pokiaľ ide o označovanie práčok pre domácnosť energetickými štítkami (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/75/EHS z 22. septembra 1992 o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch [1]a najmä na jej články 9 a 12, so zreteľom na smernicu Komisie 95/12/ES z 23. mája 1995, ktorou sa vykonáva smernica rady 92/75/EHS, pokiaľ ide o označovanie práčok pre domácnosť energetickými štítkami [2], keďže bežné metódy merania a informovania neumožňujú vhodne označovať štítkami práčky bez zabudovaného ohrevu horúcej vody; keďže takéto spotrebiče sa teda musia vyňať z pôsobnosti smernice 95/12/ES; keďže opatrenia stanovené v tejto smernici sú v súlade so stanoviskom výboru ustanoveného podľa článku 10 smernice 92/75/EHS, PRIJALA TÚTO SMERNICU: Článok 1 V článku 1 ods. 1 smernice 95/12/ES sa do zoznamu typov domácich práčok vyňatých z pôsobnosti uvedenej smernice doplňuje nasledujúca položka: " - Až do 30. júna 1998 zariadenia bez zabudovaného ohrevu vody." Článok 2 1. Členské štáty prijmú a uverejnia právne a správne predpisy potrebné na splnenie tejto smernice do 15. apríla 1997. O týchto opatreniach ihneď upovedomia Komisiu. Uvedené predpisy použijú od 15. mája 1997. Keď členské štáty prijmú tieto ustanovenia, tieto musia obsahovať buď odkaz na túto smernicu, alebo musia byť sprevádzané takýmto odkazom v dobe ich úradného uverejnenia. Spôsob odkazu stanovia členské štáty. 2. Členské štáty oznámia Komisii text ustanovení vnútroštátneho práva, ktoré prijmú v oblasti, na ktorú sa vzťahuje táto smernica. Článok 3 Táto smernica nadobudne účinnosť 20. deň nasledujúci po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 17. decembra 1996 Za Komisiu Christos PAPOUTSIS člen Komisie [1] Ú. v. ES L 297, 13.10.1992, s. 16. [2] Ú. v. ES L 136, 21.6.1995, s. 1.
Úradný vestník L 335 , 24/12/1996 S. 0045 - 0045



Smernica Komisie 96/87/ES z 13. decembra 1996, ktorá prispôsobuje technickému pokroku smernicu Rady 96/49/ES o aproximácii právnych predpisov členských štátov vzhľadom na prepravu nebezpečného tovaru železničnou dopravou (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/49/ES z 23. júla 1996 o aproximácii právnych predpisov členských štátov vzhľadom na prepravu nebezpečného tovaru železničnou dopravou [1], a najmä na jej článok 8, keďže predpisy týkajúce sa medzinárodnej železničnej prepravy nebezpečného tovaru, známe ako RID, v ich zmenenom a doplnenom znení, by sa mali pripojiť k smernici 96/49/ES ako príloha a mali by byť platné nielen pre cezhraničnú prepravu, ale aj prepravu na území jednotlivých členských štátov; keďže príloha k smernici 96/49/ES obsahuje RID uplatniteľný od 1. januára 1995; keďže RID sa aktualizuje každé dva roky a z toho dôvodu zmenená a doplnená verzia nadobudne platnosť od 1. januára 1997; keďže v súlade s článkom 8 všetky nevyhnutné zmeny a doplnenia potrebné na prispôsobenia sa technickému a vedeckému pokroku v oblasti, ktorá je predmetom tejto smernice a ktoré smerujú k jej zosúladeniu s novými pravidlami, musia byť prijaté v súlade s postupom uvedeným v článku 9; keďže je potrebné prispôsobiť túto oblasť novému poriadku RID a z tohto dôvodu zmeniť a doplniť prílohu k smernici 96/49/ES; keďže opatrenia tejto smernice sú v súlade so stanoviskom výboru uvedeného v článku 9 smernice 96/49/ES, PRIJALA TÚTO SMERNICU: Článok 1 Príloha k smernici 96/49/ES sa mení a dopĺňa nasledovne: "Príloha obsahuje ustanovenia Poriadku pre medzinárodnú železničnú prepravu nebezpečného tovaru (RID), uvedeného ako príloha I k dodatku B COTIF, platného od 1. januára 1997 s tým, že výrazy "zmluvné strany" a "štáty alebo železnice" sa nahradia výrazom "členský štát". Poznámka: Verzie RID vo všetkých úradných jazykoch spoločenstva sa uverejnia len čo bude pripravený text vo všetkých jazykoch." Článok 2 1. Členské štáty najneskôr do 1. januára 1997 prijmú zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Keď členské štáty prijmú uvedené opatrenia, zahrnie sa do nich odkaz na túto smernicu alebo ich takýto odkaz bude sprevádzať pri ich úradnom uverejnení. Členské štáty určia, ako sa takýto odkaz uvedie. 2. Členské štáty oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica nadobúda účinnosť v deň, ktorý nasleduje po dni jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 13. decembra 1996 Za Komisiu Neil Kinnock člen Komisie [1] Ú. v. ES L 235, 17.9.1996, s. 25. --------------------------------------------------
Úradný vestník L 086 , 28/03/1997 S. 0004 - 0004



Smernica 96/85/ES Európskeho Parlamentu A Rady z 19. decembra 1996, ktorou sa mení a dopĺňa smernica 95/2/ES o potravinárskych prídavných látkach iných ako farbivá a sladidlá EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 100a, so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov, týkajúcich sa potravinárskych prídavných látok povolených na použitie v potravinách určených na ľudskú spotrebu [1], a najmä na jej článok 3 ods. 2, so zreteľom na návrh Komisie [2], so zreteľom na stanovisko Hospodárskeho a sociálneho výboru [3], konajúc v súlade s postupom stanoveným v článku 189b zmluvy [4], keďže spracované chaluhy eucheuma predstavujú novú potravinársku prídavnú látku, ktorej použitie je opodstatnené z technologických dôvodov; keďže je potrebné vykonať úpravy v zozname povolených potravinárskych prídavných látok obsiahnutých v smernici 95/2/ES Európskeho parlamentu a Rady z 20. februára 1995 o potravinárskych prídavných látkach s výnimkou farbív a sladidiel [5], aby povolilo používanie týchto prídavných látok; keďže sa vec prerokovala s Vedeckým výborom pre potraviny; keďže kritériá čistoty budú prijaté v súlade s postupom stanoveným v článku 11 smernice 89/107/EHS, PRIJALI TÚTO SMERNICU: Článok 1 Týmto sa do tabuľky v prílohe I smernice 95/2/ES vkladá za E-č. 407 táto potravinárska prísada: "E-č. | Názov | E 407 a | Spracované chaluhy eucheuma" | Článok 2 Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do troch mesiacov po jej uverejnení, aby umožnili obchodovanie a použitie výrobkov, ktoré sú v súlade s touto smernicou. Ihneď o tom budú informovať Komisiu. Keď členské štáty prijmú tieto opatrenia, musia v čase svojho oficiálneho uverejnenia obsahovať odkaz na túto smernicu alebo musia byť sprevádzané takýmto odkazom. Členské štáty prijmú postup pre formuláciu takéhoto odkazu. Článok 3 Táto smernica nadobúda účinnosť v siedmy deň odo dňa jej uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 19. decembra 1996 Za Európsky parlament predseda K.Hänsch Za Radu predseda S. Barrett [1] Ú. v. ES L 40, 11.2.1989, s. 27. Smernica naposledy zmenená a doplnená smernicou 94/34/ES (Ú. v. ES L 237, 10.9.1994, s. 1). [2] Ú. v. ES 163, 29.6.1995, s. 12 a Ú. v. ES C 208, 19.7.1996, s. 15. [3] Ú. v. ES C 18, 22.1.1996, s. 20. [4] Stanovisko Európskeho parlamentu z 28. marca 1996 (Ú. v. ES C 117, 22.4.1996, s. 36), spoločná pozícia Rady z 25. júna 1996 (Ú. v. ES C 315, 24.10.1996, s. 9) a rozhodnutie Európskeho parlamentu z 23. októbra 1996 (Ú. v. ES C 347, 18.11.1996). Rozhodnutie Rady z 9. decembra 1996. [5] Ú. v. ES L 61, 18.3.1995, s. 1. --------------------------------------------------
Úradný vestník L 274 , 07/10/1997 S. 0008 - 0008



Smernica Komisie 97/58/ES z 26. septembra 1997, ktorou sa mení a dopĺňa smernica Rady 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/57/ES o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov [1], a najmä na jej článok 8, keďže príloha k smernici 94/57/ES vychádza z rezolúcie IMO A.739(18) o smerniciach pre oprávnenie organizácií pôsobiacich v mene správy; keďže zhromaždenie IMO na svojom 19. zasadaní prijalo rezolúciu A.789(19) o špecifikáciách týkajúcich sa dozorných a certifikačných funkcií uznaných organizácií, pôsobiacich v mene správy; keďže špecifikácie uvedené v rezolúcii IMO A.789(19) sa musia považovať za doplnok k smerniciam uvedeným v rezolúcii IMO A.739(18); keďže na účely smernice 94/57/ES je žiadúce začleniť ustanovenia rezolúcie IMO A.739(19) do prílohy k uvedenej smernici, pokiaľ je to uplatniteľné; keďže opatrenia tejto smernice sú v súlade so stanoviskom výboru uvedeného v článku 7 smernice 94/57/ES, PRIJALA TÚTO SMERNICU: Článok 1 V prílohe k smernici 94/57/ES sa v oddieli "A. VŠEOBECNÉ" doplní nasledovný odsek 7: "7. Organizácia má pôsobiť v súlade s ustanoveniami uvedenými v prílohe k rezolúcii IMO A.789(19) o špecifikáciách týkajúcich sa dozorných a certifikačných funkcií uznaných organizácií, pôsobiacich v mene správy, pokiaľ sa týkajú záležitostí spadajúcich do rozsahu pôsobnosti tejto smernice." Článok 2 1. Členské štáty do 30. septembra 1998 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 3. Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice. Komisia o tom informuje ostatné členské štáty. Článok 3 Táto smernica nadobúda účinnosť v 20. deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 26. septembra 1997 Za Komisiu Neil Kinnock člen Komisie [1] Ú. v. ES L 319, 12.12.1994, s. 20. --------------------------------------------------
Úradný vestník L 184 , 12/07/1997 S. 0031 - 0032



Smernica Komisie 97/38/ES z 20. júna 1997, ktorá mení a dopĺňa prílohu C k smernici Rady č. 92/51/EHS o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS [1], naposledy zmenenú a doplnenú smernicou Komisie č. 94/38/EHS [2] a najmä jej článok 15, keďže vláda Veľkej Británie podala odôvodnenú žiadosť o odstránenie svojich troch študijných odborov z prílohy C k smernici; keďže Veľká Británia zmenila svoj študijný odbor a odbornú prípravu pre lekárskych vedeckých laborantov tak, že tento odbor teraz vyžaduje tri roky vysokoškolského vzdelania a spadá pod smernicu č. 89/48/EHS [3]; keďže v súlade s tým, študijný odbor a odborná príprava na povolanie lekárskeho vedeckého laboranta už nemá byť zahrnutá v prílohe C, pretože držitelia kvalifikácií získaných podľa bývalého nariadenia, ktoré sú pokryté smernicou č. 92/51/EHS, by mohli na základe článku 1 písm. a) smernice 89/48/EHS požiadať o to, aby sa s nimi zaobchádzalo rovnakým spôsobom; keďže povolanie protetík vo Veľkej Británii nie je v súčasnosti regulované; keďže povolanie sociálneho kurátora vo Veľkej Británii už nie je regulované; keďže opatrenia uvedené v tejto smernici sú v súlade s názorom daným výborom, zriadeným podľa článku 15 smernice Rady č. 92/51/EHS, PRIJALA TÚTO SMERNICU: Článok 1 Príloha C k smernici č. 92/51/EHS sa mení tak, ako je uvedené v prílohe k tejto smernici. Článok 2 1. Členské štáty prijmú zákony, iné právne predpisy a správne opatrenia, potrebné na dosiahnutie súladu s touto smernicou do 30. septembra 1997. Ihneď o tom budú informovať Komisiu. Keď členské štáty prijmú tieto opatrenia, budú obsahovať odkaz na túto smernicu alebo budú sprevádzané takýmto odkazom pri ich úradnom uverejnení. Metodiku týchto odkazov ustanovia členské štáty. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica je adresovaná členským štátom. Článok 4 Táto smernica nadobúda účinnosť 20. deň nasledujúci po uverejnení v Úradnom vestníku Európskych spoločenstiev. V Bruseli 20. júna 1997 Za Komisiu Mario Monti člen Komisie [1] Ú. v. ES L 209, 24.7.1992, s. 25. [2] Ú. v. ES L 184, 3.8.1995, s. 21. [3] Ú. v. ES L 19, 24.1.1989, s.16. -------------------------------------------------- PRÍLOHA Príloha C smernice č. 92/51/EHS sa mení takto:Pod "5. Študijné odbory vo Veľkej Británii akreditované ako Národné odborné kvalifikácie alebo Škótske odborné kvalifikácie" sa vypustia tieto odrážky: "— lekársky vedecký laborant, — sociálny kurátor, — protetik,". --------------------------------------------------
Úradný vestník L 010 , 16/01/1998 S. 0024 - 0024



Smernica Rady 97/75/ES z 15. decembra 1997, ktorou sa mení, dopĺňa a rozširuje smernica 96/34/ES o rámcovej dohode o rodičovskej dovolenke, uzavretej medzi UNICE, CEEP a ETUC, na Spojené kráľovstvo Veľkej Británie a Severného Írska RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže Rada konajúc v súlade s Dohodou o sociálnej politike pripojenej k protokolu 14 zmluvy, a najmä jej článkom 4 ods. 2, prijala smernicu 96/34/ES [4]; keďže výsledkom čoho sa vyššie uvedená smernica nevzťahuje na Spojené kráľovstvo Veľkej Británie a Severného Írska; keďže zasadnutie Európskej rady v Amsterdame, ktoré sa konalo 16. a 17. júna 1997, s uznaním zaznamenalo súhlas medzivládnej konferencie so začlenením Dohody o sociálnej politike do zmluvy a taktiež zdôraznilo, že je treba nájsť spôsob, aby sa dostalo právnej účinnosti želaniu Spojeného kráľovstva Veľkej Británie a Severného Írska uznať smernice, ktoré už boli prijaté na základe uvedenej dohody ešte pred podpísaním Amsterdamskej zmluvy; keďže táto smernica sa snaží dosiahnuť tento cieľ rozšírením smernice 96/34/ES na Spojené kráľovstvo; keďže skutočnosť, že smernica 96/34/ES nie je uplatniteľná v Spojenom kráľovstve, priamo ovplyvňuje fungovanie vnútorného trhu; keďže vykonanie rámcovej dohody pripojenej k vyššie uvedenej smernici a najmä zásada uvedenia do súladu rodičovských a pracovných povinností pre pracujúcich rodičov vo všetkých členských štátoch zlepšia fungovanie vnútorného trhu; keďže uskutočnenie cieľov rámcovej dohody je zamerané najmä na dosiahnutie cieľa rovnakého zaobchádzania medzi mužmi a ženami, pokiaľ ide o pracovné príležitosti a zaobchádzanie pri práci, ako aj uvedenie do súladu pracovného a rodičovského života; keďže prijatím tejto smernice sa smernica 96/34/ES stane uplatniteľnou v Spojenom kráľovstve; keďže odo dňa nadobudnutia účinnosti tejto smernice by sa mal výraz "členské štáty" v smernici 96/34/ES chápať tak, že zahŕňa Spojené kráľovstvo; PRIJALA TÚTO SMERNICU: Článok 1 Bez toho, aby bol dotknutý článok 2, smernica 96/34/ES sa vzťahuje na Spojené kráľovstvo Veľkej Británie a Severného Írska. Článok 2 Nasledujúci odsek sa vloží za prvý odsek článku 2 smernice 96/34/ES: "1a. Pokiaľ ide o Spojené kráľovstvo Veľkej Británie a Severného Írska, nahrádza sa dátum 3. jún 1998 v odseku 1 dátumom 15. december 1999." Článok 3 Táto smernica je adresovaná členským štátom. V Bruseli 15. decembra 1997 Za Radu predseda J.-C. Juncker [1] Ú. v. ES C 335, 6.11.1997. [2] Ú. v. ES C 371, 8.12.1997. [3] Ú. v. ES C 355, 21.11.1997. [4] Ú. v. ES L 145, 19.6.1996, s. 4. --------------------------------------------------